Frase iki dipigunakaké ing nagara-nagara Kulon kanggo nglompokaké kabèh nagara Éropah sing mauné minangka rezim komunis sing dijuluki Blok Wétan. Konsep Éropah Wétan diperkuat kanthi dominasi ideologi Komunisme lan utamané Uni Soviet sawisé Perang Donya II. Gagasan sawijining "Tirai Wesi" sing misahaké Éropah Kulon lan Wétan minangka pandhangan umum jroning mangsa Perang Dingin iki munculaké wwerna-werna masalah awit konsèp iki gagal kanggo nyakup komplèksé tlatah iki. Contoné, nagara komunis kaya Yugoslavia lan Albania nulak dikuwasani déning Moskwa, ananging bab iki ora digatèkaké déning wong kalangan Kulon.